и Nanshan Group оспориха също така решението на Комисията да пренебрегне данните на един турски производител на алуминиев плосковалцован продукт, „PMS Metal“ (63), поради това, че неговата печалба е била близка до точката на рентабилност. Според него това противоречи на подхода на Комисията, възприет от нея при разследването на екструдирани алуминиеви изделия, в което Комисията при установяването на разумната стойност на ПОАР и печалбата, е взела предвид всички рентабилни дружества, независимо от равнището на тяхната печалба, доколкото те не са били губещи (64). Xiamen Xiashun припомни същото твърдение след окончателното разгласяване. За Xiamen Xiashun фактът, че дадено дружество има много малка печалба, не е достатъчно основание за неговото изключване. То заяви, че няма основание да се счита, че средната печалба на няколко дружества е по-представителна от данните за едно-единствено дружество. Освен това то изказа твърдението, че Комисията е използвала данни от 2018 г., но в същото време отхвърли използването на данни на PMS Metal, за което има припокриващи се данни с разследвания период.
 (355)
 Комисията припомни, че турският производител, установен в първата бележка към досието, е единственото дружество с публично достъпни данни към съответния момент. Освен това наличните данни не са били пълни финансови отчети и са се припокривали само частично с разследвания период. Въз основа на всички тези елементи, взети заедно, и на факта, че печалбата на това дружество е била много близо до точката на рентабилност, Комисията е стигнала до заключението, че тези данни не могат да се считат за представителни за сектора.
 (356)
 В това отношение Комисията отбеляза, както е посочено в член 2, параграф 6а, буква а) от основния регламент, че „формираната нормална стойност включва неизкривени и разумни административни разходи, разходи за продажба и общи разходи, и реализиране на печалба“. Печалба, близка до точката на рентабилност, не може да се счита за разумна. Използването на групирани и претеглени финансови данни на кошница от дружества по принцип е по-адекватно, отколкото разглеждането на резултатите на един-единствен производител, с цел намиране на разумна стойност на ПОАР и печалбата. Поради това според Комисията изключването на отделните дружества не е несъвместимо с нейния подход за изчисляване на среднопретеглената стойност на няколко дружества, които произвеждат екструдирани алуминиеви изделия и които са отчели печалба. Напротив, тъй като данните са отразявали финансовото състояние на няколко дружества, тяхната среднопретеглена стойност е била счетена за представителна за дружествата, които извършват дейност в сектора. Поради това Комисията отхвърли твърдението.
 (357)
 След окончателното разгласяване Nanshan Group заяви също така, че Комисията е могла да използва данни на Asaş Aluminyum, установени в другото текущо разследване относно алуминиевото конвертиращо се фолио. Nanshan Group припомни също така, че Комисията следва да основава своите констатации на най-скорошни данни.
 (358)
 Комисията напомни, че в цитираното разследване Комисията не е взела предвид данни на Asaş Aluminyum, защото печалбата на дружеството за 2019 г. е била близка до точката на рентабилност (65). Поради причините, изложените в съображение 357, Комисията потвърди, че данните на дружествата с печалба, близка до точката на рентабилност, не могат да бъдат считани за подходяща референтна стойност.
 (359)
 Комбинираното равнище на разходите